Dezastru ecologic la Marea Neagră: Ministrul Mediului: “Sunt păsări moarte, probabil peste 1.000, zeci de delfini morți, mulți kilometri de plajă afectați”
Mircea Fechet, Ministrul Mediului, Apelor și Pădurilor, a subliniat importanța monitorizării continue a Mării Negre, unde efectele scufundării a două petroliere rusești în strâmtoarea Kerci sunt vizibile de aproape o lună. Acesta a afirmat: "Suntem cu ochii pe Marea Neagră, unde, de aproape o lună, se văd efectele celui mai mare dezastru ecologic din ultimii ani, în urma scufundării în strâmtoarea Kerci a două petroliere rusești."